Blot 48 timer efter den historiske præstation i Continental Cup var AaB på isen i Aalborg, og holdet legede med bundholdet Esbjerg. AaB vandt kampen klart med 5-3. Esbjerg fik reduceret to gange i kampens sidste minutter. I Vojens var Frederikshavn på besøg. SønderjyskE vandt kampen med hele 9-0. Olaf Ellers tropper bare taber og taber. Holdet er nu tæt på nedrykningsstregen, som vil holde Frederikshavn ude af slutspillet.  Syv nederlag i de seneste syv kampe. På fredag mødes Frederikshavn og AaB i Frederikshavn. Det ligner på forhånd et ulige lokalopgør.

Opsummering:
Frederikshavn White Hawks tabte for syvende kamp i træk, og det var en øretæve af de store, som vendelboerne måtte tage imod. I Aalborg fortsatte AaB succesen fra Continental Cup.